钦定古今图书集成/理学汇编/学行典/第208卷 > 高文昶
## 钦定古今图书集成/理学汇编/学行典/第208卷 > 高文昶

按《处州府志》：“高文昶，字仲旸，处州卫人。诚朴和易，力
学安贫，事亲以孝著。郡守移文遣币旌之。母病，割股
救疗，吁天愿以身代。既葬，停柩寝室。夜半闻母大呼
‘好看我’！昶惊，须臾邻家火起，昶抚棺恸哭，火至舍旁
而止。又葺篱庐父母墓侧，虎夜衔豕遗之去，人皆谓
孝感焉。后以贡任庐州训导，升潼关教授。子冈登乡”
举，即致仕归，年九十馀，乡里皆称《孝德》。